open-index/open-wikipedia-markdown huggingface dataset:
Kráľovské pole s pomníkom Přemysla Oráča

thumb|Kráľovské pole s pomníkom Přemysla Oráča
**Kráľovské pole s pomníkom Přemysla Oráča** je česká národná kultúrna pamiatka. Skladá sa z *Kráľovského poľa* a na ňom vybudovaného *pomníka Přemysla Oráča*. Leží blízko obce Stadice, šesť kilometrov juhozápadne od mesta Ústí nad Labem. Za národnú kultúrnu pamiatku bolo Kráľovské pole s pomníkom Přemysla Oráča vyhlásené v roku 1962.

## Kráľovské pole
Kráľovské pole () je historické miesto, z ktorého bol podľa legendy povolaný Přemysl Oráč, zakladateľ českého kniežacieho a neskôr kráľovského rodu Přemyslovcov, na český kniežací stolec. Rozmery Kráľovského poľa slúžili v stredoveku ako základ českej poľnej miery.

## Pomník Přemysla Oráča
thumb|Železný reliéf na pomníku zobrazujúci stretnutie Přemysla Oráča s posolstvom kňažnej Libuše
V roku 1841 dal na Kráľovskom poli vybudovať gróf E. Nostic podľa návrhu architekta F. Staumanna **pomník Přemysla Oráča**. Pomník tvorí kamenný podstavec, na ktorom stojí pluh zo železnej liatiny. Na prednej a zadnej strane podstavca sa nachádzajú železné reliéfy od Josefa Maxa zobrazujúce stretnutie Přemysla Oráča s posolstvom od kňažnej Libuše a jeho príchod na Vyšehrad. Na ľavej strane podstavca sa nachádza nápis „*ZDE OD PLUHU PŘEMYSL k WÉWODSTWJ POWOLÁN. WZDĚLANY MDCCCXLI.*“. Na pravú stranu podstavca bol doplnený v roku 1945 nápis „*VLÁDA VRÁTILA SE DO RUKOU TVÝCH, Ó LIDE ČESKÝ. 1945*“.

## Pozri aj
* Zoznam národných kultúrnych pamiatok Českej republiky

## Externé odkazy
* Kráľovské pole na turistik.cz
* Kráľovské pole na InfoČesko

## Zdroj

Kategória:Okres Ústí nad Labem
Kategória:Národné kultúrne pamiatky v Úsťanskom kraji
Majstrovstvá klubov FIFA 2011

**Majstrovstvá klubov FIFA 2011** bol ôsmy ročníkom majstrovstiev klubov FIFA, už po piatykrát v Japonsku. Turnaj začal 8. decembra a skončil 18. decembra.  Víťazom sa stal španielsky klub FC Barcelona, keď vo finále porazil brazílsky klub Santos FC 4 - 0. Najlepším strelcom sa stal Argentínčan Lionel Messi a Brazílčan Adriano Correia s dvoma gólmi. Najužitočnejším hráčom turnaja sa stal Lionel Messi. Zápas o tretie miesto vyhral katarský klub Al-Sadd.

## Kvalifikované tímy

## Štadióny

## Zostavy

## Pavúk

## Zápas o štvrťfinále

## Štvrťfinále

----

## Semifinále

----

## Zápas o piate miesto

## Zápas o tretie miesto

## Finále

## Strelci

## Konečné poradie

## Ocenenia


Kategória:Majstrovstvá klubov FIFA

Kategória:Futbal v 2011
Grožnjan

**Grožnjan** (, ) je obec v Chorvátsku na polostrove Istria. V roku 2001 tu žilo 785 obyvateľov, z toho bolo 51 % Talianov, 26 % Chorvátov a 23 % obyvateľov inej, resp. nezistenej národnosti.

## Členenie obce
Obec Grožnjan sa delí na 10 častí (*naselja*): Antonci *(Antonzi)*, Bijele Zemlje *(Terre Bianche)*, Grožnjan *(Grisignana)*, Kostanjica *(Castagna)*, Kuberton *(Cuberton)*, Makovci *(Macovazzi)*, Martinčići *(Villamorosa)*, Šterna *(Sterna)*, Vrnjak *(Vergnacco)* a Završje *(Piemonte d'Istria)*.

## Galéria

Súbor:Groznjan Istria church interior.jpg|Interiér miestneho kostola
Súbor:Groznjan shop.jpg|Vinotéka
Súbor:Groznjan street.jpg|Úzke uličky Goržnjanu
File:Croatia Grožnjan Loggia Trg Lode-1577.jpg|thumb|Loggia


## Referencie

## Iné projekty

Kategória:Obce v Chorvátsku
Kategória:Sídla v Istrijskej župe
Brtonigla

**Brtonigla** (, , ) je obec v Chorvátsku na polostrove Istria. V roku 2001 tu žilo 1 579 obyvateľov, z toho bolo 46 % Chorvátov, 37 % Talianov a 17 % obyvateľov inej, resp. nezistenej národnosti.

## Členenie obce
Obec Brtonigla sa delí na päť častí (*naselja*): Brtnoigla *(Verteneglio)*, Fiorini *(Fiorini)*, Karigador *(Carigador)*, Nova Vas *(Villanova)*, Radini *(Radini)*.

## Referencie

Kategória:Obce v Chorvátsku
Kategória:Sídla v Istrijskej župe
Platinová platňa

thumb|Platinová platňa Jimi Hendrix: ''Band of Gypsys''
**Platinová platňa** je ocenenie, ktoré udeľuje hudobné vydavateľstvo svojmu interpretovi za úspešný predaj jeho diel.

Termín platinová platňa vznikol v roku 1968 kvôli albumu *[[In-A-Gadda-Da-Vida (album)|In-A-Gadda-Da-Vida]]* od americkej skupiny Iron Butterfly.

## Platinové platne

## Pozri aj
* Certifikácie predaja na hudobných trhoch
* Zlatá platňa

Kategória:Hudobný priemysel
Kategória:Hudobné ocenenia
Live at Sturgis 2006

***Live at Sturgis 2006*** je druhé koncertné DVD kanadskej rockovej skupiny Nickelback. Bolo vydané 2. decembra 2008. Prvé koncertné DVD skupiny Nickelback bolo *[[Live at Home]]* z roku 2002. DVD bolo vydané vydavateľstvom Coming Home Studios. Za produkciu boli zodpovední Jack Gulick, Daniel E. Catullo III a skupina Nickelback. DVD získalo v Spojených štátoch zlatú platňu.

## Popis DVD
DVD bolo nahrané v roku 2006 v Sturgis v Južnej Dakote v rámci turné All The Right Reasons Tour. Bolo nahrané počas koncertu skupiny pre motocyklové preteky Rockin' The Rally Show. Nakrútené bolo 15 kamerami vo formáte HD. Na koncerte odohrala skupina 13 piesní, z ktorých sa na DVD dostalo 12. Tentokrát sa na zoznam skladieb nedostala žiadna pieseň z albumu *[[The State]]*. Viac ako polovica piesní zaradených na DVD pochádza z albumu *[[All The Right Reasons]]*. Spočiatku malo byť DVD vydané na trh v roku 2007, ale nakoniec sa rozhodlo, že bude vydané po vydaní albumu *[[Dark Horse]]*. Ide o prvé DVD nahrané spoločne s bubeníkom Danielom Adairom.

## Zoznam skladieb

## Bonus
* Videoklip k piesne „Rockstar“
* Fotogaléria z koncertu
* Rozhovor so skupinou, ukážky zo zákulisia

## Zostava
;Nickelback
* Chad Kroeger – spev, rytmická gitara
* Ryan Peake – sólová gitara, sprievodný spev
* Mike Kroeger – basová gitara
* Daniel Adair – bicie, sprievodný spev

;Hosť
* Tim "Timmy" Dawson - akustická gitara - skladba „Someday“

;Produkcia
* Nahraný: 2006 v Sturgis, Južná Dakota
* Vydaný: 2. december 2008
* Produkcia: Jack Gulick, Daniel E. Catullo III a Nickelback
* Režiséri: Daniel E. Catullo III
* Mix: Randy Staub
* Distribúcia: Coming Home Studios
* Jazyk: Anglický jazyk
* Aranžovanie: Chad Kroeger, Ryan Peake, Mike Kroeger, Daniel Adair, Ryan Vikedal
* Texty piesní: Chad Kroeger, Ryan Peake, Mike Kroeger

## Referencie

## Externé odkazy
* 

Kategória:Koncertné albumy z 2008
Kategória:Videografia skupiny Nickelback
JBL

**JBL** je americká spoločnosť vlastnená skupinou Harman International, ktorá vyrába audio zariadenia v celosvetovom meradle.

Spoločnosť bola založená v roku 1946 a spočiatku vyrábala reproduktory a podobné elektronické zariadenia. V súčasnej dobe je JBL americkým lídrom v oblasti profesionálnych zvukových systémov. Továrne vyrábajú tiež populárne domáce audio zariadenia a audio zariadenia do automobilov. Názov JBL vznikol z prvých písmen zakladateľa  Jamesa Bullough Lansinga, ktorý ako prvý ozvučil film v histórii kinematografie.

## Externé odkazy
* Oficiálna stránka JBL (USA) 

Kategória:Podniky v USA
Kategória:Výrobcovia audiotechniky
HC Olomouc

**HC Olomouc** je český hokejový klub.

## História
V roku 1955 bol založený klub Spartak Moravia Olomouc, ktorý hrával krajskú súťaž a hneď v prevej sezóne ho vyhral a postúpil do 2. NHL. V roku 1971 klub postúpil aj do 1. NHL, v ktorej sa hrával až do roku 1991, keď postúpil do česko-slovenskej extraligy. V sezóne 1993/94 sa klub stal majstrom extraligy. V roku 1997 odpredal klub licenciu na extraligu klubu z Karlových Varov. V roku 1999 klub predal aj prvoligovú licenciu a hokej sa v meste nehral na seniorskej úrovni až do roku 2001, keď klub kúpil licenciu pre 2. NHL. Tú v nasledujúcej sezóne vyhral a postúpil do 1. NHL. Od roku 2006 je bývalý reprezentant Jiří Dopita majoritným vlastníkom klubu.

## Staršie názvy
* 1955 - Spartak Moravia Olomouc
* 1965 - TJ Moravia DS Olomouc
* 1979 - TJ DS Olomouc
* 1992 - HC Olomouc
* 1999 - HC MBL Olomouc
* 2001 - HC Olomouc

## Úspechy
* 1994 - Majster ČR
* 1990 - postup do Extraligy

## Slávni hráči
* Jiří Dopita
* Radim Tesařík
* Jiří Látal
* Jaromír Látal
* Pavel Brendl
* David Krejčí
* Ondřej Kratěna
* Michal Broš
* Ervín Mašek
* Jan Tomajko

## Externé odkazy
* oficiálna stránka klubu


Kategória:České hokejové kluby
Kategória:Organizácie založené v 1955
Hrad Rabí

thumb|Model hradu Rabí v dobe najväčšieho rozmachu
**Hrad Rabí** je zrúcanina hradu ležiaca v rovnomennej obci na vyvýšenom ostrohu nad riekou Otavou v nadmorskej výške 540 metrov asi 8 kilometrov severovýchodne od mesta Sušice.

Od začiatku 14. storočia stála na mieste dnešného hradu tvrdza pánov z Velhartic. V júni 1421 bola obliehaná a dobytá husitmi; pri obliehaní prišiel o druhé (pravé) oko Jan Žižka. V 15. storočí prebehla rozsiahla prestavba, pri ktorej bola rozšírená rozloha hradu a bolo zosilnené jeho opevnenie. Uprostred bol postavený donjon s obytnou i obrannou funkciou, celková rozloha hradu (asi 1 hektár, ide o najväčší hrad v Čechách) bola rozdelená na tri časti, ktoré bolo možné brániť samostatne. V roku 1498 bola dokončená hradná kaplnka. 

Hrad bol vyplienený počas tridsaťročnej vojny a v 18. storočí vyhorel. Čiastočne bol renovovaný od roku 1920. V súčasnosti je prístupný verejnosti, v rekonštruovaných priestoroch je malé múzeum. V roku 1978 bol vyhlásený za národnú kultúrnu pamiatku.

## Pozri aj
* Zoznam národných kultúrnych pamiatok Českej republiky

## Iné projekty

## Externé odkazy
* Oficiálna stránka 
* Rabí 
* popis hradu

## Zdroj

Rabí
Kategória:Románske stavby v Česku
Kategória:Národné kultúrne pamiatky v Plzenskom kraji
Incident vo Venle

thumb|Poválečná rekonštrukcia udalosti (1948)
**Incident vo Venle** alebo **incident vo Venlo** bol únos troch dôstojníkov tajnej spravodajskej služby Veľkej Británie (2) a Holandska (1) nemeckou SS, ktorý sa uskutočnil krátko po začatí druhej svetovej vojny, 9. novembra 1939, v blízkosti holandsko-nemeckej hranice pri meste Venlo. Miestom incidentu sa stala kaviareň *Café Backus*, ktorá sa nachádza na holandskej strane niekoľko metrov za hraničnou závorou.

## Priebeh incidentu
Major Richard Henry Stevens a kapitán Sigismund Payne Best boli dôstojníkmi anglickej tajnej služby Secret Intelligence Service, ktorý v Holandsku, na jeseň v roku 1939, mali nadviazaný kontakt s domnelou opozíciou Adolfa Hitlera z kruhov Wehrmachtu. Londýn týmto vyjednávaniam venoval zvýšenú pozornosť na najvyšej úrovni. Britský premiér Arthur Neville Chamberlain a minister zahraničných vecí Lord Halifax videli šancu na skoré ukončenie vojny, v zlikvidovaní Adolfa Hitlera vedením Wehrmachtu.
thumb|left|Cafe Backus (2007), v pozadí holandsko-nemecký hraničný priechod.  Hitlerovými odporcami, s ktorými britskí agenti stáli v kontakte, v skutočnosti boli nemeckí tajní agenti pod vedením Waltera Schellenberga. Jeden deň po atentáte Georga Elsera na Adolfa Hitlera v mníchovskej pivničnej pivárni *Bürgerbräukeller*, 9. novembra 1939, nemecké špeciálne komando SS pod velením sturmbannführera Alfreda Naujocksa, na stretnutí pri holandských hraniciach zadržali. Príslušníka holandskej tajnej služby poručíka Dirk Klopa a britských agentov Stevensa a Besta uniesli do Nemecka, pričom holandský príslušník na následky strelných zranení pri prevoze do Düsseldorfu v Düsseldorfe podľahol. V Nemecku oboch agentov prezentovali verejnosti prostredníctvom médií ako zodpovedných za Elsterov mníchovský atentát. Z Berlína riadil operáciu šéf nemeckej tajnej služby Reinhard Heydrich.

## Následky incidentu
Incident vo Venlo ochromil a znehodnotil značnú časť britskej špionážnej siete v Západnej a Strednej Európe. Takisto zapríčinil fakt, že západné mocnosti až do skončenia vojny na podobné aktivity odbojových snáh proti Hitlerovi reagovali veľmi skepticky. Johan W. van Oorschot riaditeľ holandskej tajnej služby odstúpil z funkcie. V máji 1940 bol pre Hitlera incident vo Venlo zámienkou na prepadnutie a obsadenie Holandska. Obidvom britským agentom sa podarilo prežiť internáciu v koncentračných táboroch Sachsenhausen a Dachau a v roku 1945 sa dostali na slobodu. V roku 2009 bol ministerstvom zahraničných vecí Veľkej Británie zverejnení spis s archívnym číslom FO 371/23107, ktorý mal byť pôvodne tajný do roku 2015, v ktorom je zdokumentovaná úloha britskej vlády pri vyjednávaniach s fingovanými odporcami Adolfa Hitlera.

## Zdroje
*

Kategória:Západný front druhej svetovej vojny
Kategória:Špionáž
Texaco

náhľad|Čerpacia stanica Texaco v meste Reedsport v Oregone

**Texaco** (**''Texa**s **Co**mpany*) je [[Spojené štáty|americký]] koncern palivového priemyslu a prevádzkovateľ siete čerpacích staníc v celých Spojených štátoch a ďalších krajinách sveta (západná časť [[Afrika|Afriky]], [[Latinská Amerika]], [[Európa]], [[Spojené kráľovstvo]]). Je tiež vlastníkom značky [[motorový olej|motorových olejov]] [[Havoline]]. Spoločnosť bola vytvorená v [[Beaumont (Texas)|Beaumonte]] v [[Texas]]e (ako *The Texas Fuel Company'') v roku 1901 cez newyorského podnikateľa Arnolda Schlaeta. V minulosti za zúčastňovala projektov na dobývanie ropy a výroby nikel-metalhydových batérií pre príslušenstvo do automobilov pričom bola kritizovaná za svoje ekologicky nešetrné praktiky. Spoločnosť mala svoje sídlo v Harrison v štáte New York v blízkosti White Plains do roku 2001, keď sa spoločnosť zlúčila s energetickou korporáciou Chevron Corporation.

## Externé odkazy
*Texaco
*Texaco Car of the Decades
*Texaco Xpress Lube
*Havoline
*Chevron 

Kategória:Podniky v USA
Stara Pryluka

**Stara Pryluka** () je dedina na Ukrajine v Lypoveckom rajóne Vinnyckej oblasti. Prvá písomná zmienka je z roku 1146. Žije tu 1 575 obyvateľov (z roku 2001).

## Externé odkazy
* Najvyššia Rada Ukrajiny 

Kategória:Dediny v Lypoveckom rajóne
Zámok Vranov nad Dyjí

thumb|Zámok na skale

**Zámok Vranov nad Dyjí** je významný barokový zámok vo Vranove nad Dyjí. V roku 2001 bol vyhlásený za národnú kultúrnu pamiatku.

## Dejiny
thumb|left|Vstup do zámku
Nad Vranovom sa týčiaci sa monumentálny barokový zámok bol pôvodne vybudovaný ako jeden z prvkov podyjskej obrannej sústavy pri južnej hranici zeme. Prvý písomný doklad o jeho existencii je už v Kosmovej kronike (k roku 1100). Zo začiatku to bol kráľovský majetok. V 15. storočí ho získal bohatý a mocný rod  Lichtenburgovcov, v priebehu 16. storočia sa tu striedali v krátkych intervaloch rôzni majitelia ako napríklad Dietrichsteinovci, Streinovci, Čertorejskí, Meziříčskí z Lomnice ap. Za tridsaťročnej vojny hrad obliehali a poškodili Švédi a skazu potom dovŕšil rozsiahly požiar v roku 1665. 

Po čiastočnom zničení hradu v roku 1665 začali vtedajší majitelia Althannovci podľa plánov J. B. Fischera z Erlachu prestavbu na barokový zámok. Architektonickým ťažiskom zámku sa stala *Sála predkov* o rozmeroch 25 × 15 ×  so sochami predkov pánov z Althannu a freskou v kupole od J. M. Rothmayera. Ďalšou významnou súčasťou zámku je baroková zámocká kaplnka Najsvätejšej Trojice z prelomu 17. a 18. storočí. Z najstaršieho obdobia sa dochoval len hradbový múr a tri veže. Ďalšie stavebné úpravy nasledovali ešte v 18. storočí, kedy bolo upravené i zámocké okolie na prírodný park s radom drobných stavieb.
 
V 19. storočí vlastnili vravské domínium i so zámkom dva spriaznené rody poľského pôvodu: Mniszkovci a Stadnickí, ktorí sa okrem iného zamerali na dovŕšenie úprav krajinárskeho parku budovaného už za Althannovcov v druhej polovici 18. storočia. Za druhej svetovej vojny kúpil zámok ako ríšsky konfiškát nemecký barón Gebhard von der Wense-Mörse. Po jej skončení sa zámok stal štátnym majetkom.     

## Súčasnosť
Dnešná návštevnícka inštalácia tejto významnej národnej kultúrnej pamiatky ponúka prehliadku pôvodných barokových interiérov sály predkov a kaplnky a ďalej viac ako 20 miestností naznačujúcich kultúru vranovského bývania z konca 18. a z celého 19. storočia. Zvláštny dôraz je v nich položený na produkciu známej vranovskej továrne na kameninu, ktorá v prvých dvoch tretinách umelecky i technologicky ovplyvňovala výrobu kameniny v českých krajinách i za ich hranicami.

## Pozri aj
* Zoznam národných kultúrnych pamiatok Českej republiky
* Zoznam zámkov v Česku

## Iné projekty

## Externé odkazy
* Oficiálna stránka
* Virtuálna prehliadka zámku

## Zdroj

Vranov nad Dyjí
Vranov nad Dyjí
Kategória:Romantické stavby v Česku
Vranov nad Dyjí
Kategória:Vranov nad Dyjí
Kategória:Stavby v okrese Znojmo
Sveti Petar u Šumi

**Sveti Petar u Šumi** (, ) je obec v Chorvátsku na polostrove Istria. V roku 2001 tu žilo 1 011 obyvateľov, z toho bolo 94 % Chorvátov, 0,4 % Talianov a približne 6 % obyvateľov inej, resp. nezistenej národnosti.

## Členenie obce
Obec Sveti Petar u Šumi pozostáva len z jedinej časti.

## Referencie

Kategória:Obce v Chorvátsku
Kategória:Sídla v Istrijskej župe
Bilineárna forma

**Bilineárna forma** alebo **bilineárny funkcionál dvoch premenných** je v matematike ľubovoľné zobrazenie z množinovej druhej mocniny daného vektorového priestoru do poľa jeho skalárov, ktoré je lineárne v oboch zložkách. Inými slovami, ide o ľubovoľné bilineárne zobrazenie na danom vektorovom priestore do množiny jeho skalárov.

## Definícia

Nech *V* je vektorový priestor nad poľom *F*. **Bilineárna forma** na *V* je zobrazenie B: V \times V \to F také, že platí:
# \forall x,y,z \in V: B(x + y,z) = B(x,z) + B(y,z),
# \forall x,y \in V \forall \alpha \in F: B(\alpha \cdot x,y) = \alpha B(x,y),
# \forall x,y,z \in V: B(x,y + z) = B(x,y) + B(x,z), 
# \forall x,y \in V \forall \alpha \in F: B(x,\alpha \cdot y) = \alpha B(x,y).

To znamená, že *B* musí byť v každej svojej zložke lineárne zobrazenie. Oproti definícii bilineárneho zobrazenia sa definícia bilineárnej formy líši tým, že jej obor hodnôt musí byť podmnožinou poľa *F*.

## Druhy bilineárnych foriem

Medzi základné špeciálne druhy bilineárnych foriem patria:

* *Symetrické bilineárne formy*, pre ktoré navyše platí \forall x,y \in V: B(x,y) = B(y,x).
* *Antisymetrické bilineárne formy*, pre ktoré navyše platí \forall x,y \in V: B(x,y) = -B(y,x).
* *Alternujúce bilineárne formy*, pre ktoré navyše platí \forall x \in V: B(x,x) = 0.

Dá sa dokázať, že každá alternujúca bilineárna forma je antisymetrická. Ak má pole *F* charakteristiku rôznu od 2, je aj každá antisymetrická forma alternujúca.

## Literatúra

* Shapirov, R. A.: *Course of Linear Algebra and Multidimensional Geometry*. Bashkir State University - Ufa, 1996.
* Vopěnka, P.: *Analytická geometrie druhé generace*. Univerzita Jana Evangelisty Purkyně v Ústí nad Labem, 1998.

## Pozri aj

* Lineárna forma
* Kvadratická forma

## Externé odkazy

* Definícia bilineárnej formy - MathWorld .
* Článok o bilineárnych formách  - PlanetMath .

Kategória:Lineárna algebra
Billy Gibbons

**Billy Gibbons** (nar. **William Frederick Gibbons**; * 16. december 1949, Houston, Texas, USA) je americký hudobník, inštrumentalista, spevák a gitarista rockovej skupiny ZZ Top. 

Je známy svojou spoluprácou s hudobníkmi ako Kid Rock, Vivian Campbell, Hank Williams III a skupinami ako Nickelback alebo Queens of the Stone Age. Tiež je známy tým, že hrá na gitare Gretsch Billy Bo a na svojej slávnej gitare Gibson Les Paul z roku 1959, ktorá je známa ako Pearly Gates. Taktiež je známy používaním mince mexického pesa ako brnkadla a používaním gitarovej techniky pinch harmonics v svojich sólach.

## Referencie
 

## Externé odkazy
* ZZ Top Oficiálna webstránka
* Billy Gibbons gitarový článok 

Kategória:Osobnosti z Houstonu
Kategória:Členovia skupiny ZZ Top
Kategória:Rockoví gitaristi USA
Labin (rozlišovacia stránka)

**Labin** môže byť:

*mesto v Chorvátsku na polostrove Istria, pozri Labin
*osada v Chorvátsku, súčasť obce Progmet, pozri Labin (Prgomet)
VNET Telecommunication solutions

náhľad|Sídlo na Námestí hraničiarov 39 v Bratislave

**VNET, a. s.** je slovenský dátový operátor založený v roku 2002, ktorý poskytuje telekomunikačné služby. V Bratislave spoločnosť disponuje jednou z najväčších metropolitných sietí a prevádzkuje 3 dátové centrá až po štandard TIER 3 s dostupnosťou 99,9 %. Od roku 2007 poskytuje službu Triple Play pre domácnosti v rezidenčných objektoch v Bratislave.

## Portfólio služieb
* pripojenie na internet (garantlink, flexilink)
* hlasové služby
* serverhousing
* rackhousing
* webhosting
* služby na doma

## Externé odkazy
* Oficiálne stránky spoločnosti
* Dátové centrum Digitalis

Kategória:Slovenské telekomunikačné spoločnosti
Kategória:Internet na Slovensku
Three-Sided Coin

***Three-Sided Coin*** je prvý kompilačný album kanadskej rockovej skupiny Nickelback vydaný 11. júna 2002. Album bol najprv vydaný v Japonsku vydavateľstvom Roadrunner Records. Bol vydaný na propagačné účely pri príležitosti koncertov skupiny v Japonsku počas turné Silver Side Up Tour. V roku 2003 bol album vydaný aj v Európe. Kompilácia sa skladá z piesní z albumov *[[Curb]]*, *[[The State]]* a *[[Silver Side Up]]*. Okrem toho na album sa dostala pieseň „Yanking Out My Heart“, ktorá bola nahraná počas nahrávania albumu *Silver Side Up* a neskôr sa umiestnila na limitovanú edíciu albumu *[[The Long Road]]*. Album môže byť považovaný za akési „Best Off“ skupiny Nickelback.

## Zoznam skladieb

## Zostava
;Nickelback
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Ryan Vikedal – bicie

* Brandon Kroeger - bicie (6), (8)

;Produkcia
* Produkcia albumu: Chad Kroeger, Rick Parashar, Dale Penner, Larry Anschell
* Nahraný: Skladby (6), (8) v Turtle Recording Studios v Richmond v roku 1996
** Skladby (2), (4), (5), (7) v Green House Studios Burnaby, Britská Kolumbia v roku 1998
** Skladby (1), (3), (9), (10), (11) v Green House Studios v Burnaby, Britská Kolumbia v roku 2001
* Hudobné vydavateľstvo: Roadrunner International

## Referencie

## Externé odkazy
* Three-Sided Coin v databáze Allmusic.com 

Kategória:Albumy skupiny Nickelback
Kategória:Kompilačné albumy z 2002
Rob Swire

**Rob Swire-Thompson** (viac známy ako **Rob Swire**; * 5. november 1982) je austrálsky hudobný producent, spevák a skladateľ. Je známy ako frontman, spevák a hudobný producent austrálskej drum and bassovej skupiny Pendulum a niekedy je uvádzaný svojim pseudonymom **Anscenic**. Pochádza z Perthu v Západnej Austrálii. V roku 2003 sa presťahoval spoločne so spoluzakladateľmi skupiny Pendulum (Gareth McGrillen a Paul „El Hornet“ Harding) do Anglicka.

## Mladosť
Swire sa narodil a vyrastal v Perthe v Západnej Austrálii. Navštevoval Scotch College v Swanbourne, kde zmaturoval v roku 1999, kedy sa prvýkrát zoznámil s Garethom McGrillenom. Počas nasledujúcich troch rokov pracoval ako hudobný producent pre niekoľko miestnych drum and bassových, breakbeatových a metalových skupín, kedy občasne používal umelecké meno "Anscenic".

## Diskografia

## Pozri aj
* Pendulum
* Drum and bass

## Referencie

## Externé odkazy
* Oficiálna stránka Pendulum
* Rob Swire diskografia na Discogs
*
* Rob Swire na rolldabeats

Kategória:Austrálski hudobníci
Kategória:Austrálski speváci-skladatelia
Kategória:Austrálski multiinštrumentalisti
Kategória:Drum and bassoví hudobníci
Kategória:Členovia skupiny Pendulum
Kategória:Osobnosti z Perthu (Západná Austrália)
Tlakový hrniec

náhľad|Tlakový hrniec
**Tlakový hrniec** alebo **Papinov hrniec** (hovorovo *kuchta* (podľa maďarskej značky Kukta), po česky *papiňák*) je uzatvorená nádoba na varenie (hrniec) slúžiaci na varenie pri zvýšenom tlaku. Vyšší tlak umožňuje dosiahnutie vyššej teploty varenia, cca 120140 °C (v rozpätí nadmorských výšok na území Slovenska je pri normálnom tlaku možné v otvorenom hrnci dosiahnuť teplotu varu vody približne 100 °C). Varenie pri zvýšenom tlaku a teplote umožňuje rýchlejšiu tepelnú úpravu varených potravín.

Hrniec je nazývaný aj Papinov, podľa francúzskeho fyzika Denisa Papina, ktorý ho zostrojil roku 1679.

Tlakový hrniec je technicky tlaková otvárateľná nádoba. Tlak sa dosahuje čiastočným uzatvorením nádoby pretlakovým ventilom a vyparovaním kvapaliny - vody v hrnci. Pracovný tlak je regulovaný pružinovým ventilom alebo ventilom so závažím, s uzatváracou ihlou. Hrniec je na bezpečné používanie vybavený najmenej jedným dodatočným bezpečnostným ventilom.

## Referencie

## Iné projekty

Kategória:Riad
MTV Unplugged (Nickelback)

***MTV Unplugged*** je koncertný EP kanadskej rockovej skupiny Nickelback, vydaný v roku 2003 vydavateľstvom Roadrunner Records. EP obsahuje šesť piesní v akustických verziách hraných počas koncertu, ktorý sa konal dňa 16. septembra 2003 v MTV Studios v Bussum v Holandsku. Na EP bola zaradená aj skladba „Hero“, ktorú nahral spevák Chad Kroeger spoločne s Josseyom Scottom, spevákom skupiny Saliva v roku 2002, špeciálne pre potreby filmu Spider-Man. Akustická verzia skladby „Where Do I Hide“ bola na B-strane singlov „Feelin’ Way Too Damn Good“ a „Figured You Out“ vydaných v roku 2004.

## Zoznam skladieb

## Zostava
* Chad Kroeger - spev, akustická gitara, produkcia
* Ryan Peake - akustická gitara, sprievodný spev
* Mike Kroeger - basová gitara
* Ryan Vikedal - bicie
* Jan Schuurman - mixovanie hudby

Kategória:Koncertné albumy z 2003
Nickelback
Kategória:Albumy skupiny Nickelback
Hrniec

náhľad|Nerezové hrnce
**Hrniec** alebo menší **hrnček** je nádoba s uchom alebo uchami na varenie a prípravu pokrmov nad ohňom alebo na variči. Často je vybavený pokrievkou, vďaka ktorej je v nádobe udržiavaný vyšší tlak, čo pomáha rýchlejšej príprave jedla.

Okrúhly nízky hrniec, ktorý je širší ako hlbší, sa nazýva *[[rajnica]]* alebo *[[kastról]]*. Hrnce sa vyrábajú najmä z ocele, v minulosti hlavne smaltovanej, dnes prevažne nehrdzavejúcej. Novým trendom je použitie viacvrstvovej, tzv. sendvičovej konštrukcie.

## Pozri aj
* Liatinový hrniec

## Iné projekty

Kategória:Riad
Vodní nádrž Les Království

náhľad|Priehrada Les Kráľovstva

**Vodní nádrž Les Království** je údolná priehradná nádrž na rieke Labe ležiaca pri samote Tešnov v katastrálnom území Bílá Třemešná,  proti prúdu od mesta Dvůr Králové nad Labem, v úzkom údolí, ktoré prechádza Kocléřovským chrbátom. Na ľavom brehu ju lemuje rozsiahly lesný komplex Kráľovstvo, zvyšok starého hraničného lesa, po ktorom získala priehrada svoje meno.

Priehrada je v českých pomeroch neobvyklá svojim vysoko estetickým stavebným prevedením. V súčasnosti je vďaka svojej jedinečnosti vyhľadávaným cieľom turistov.

Od 3. septembra 1958 je priehrada aj s elektrárňou zapísaná ako nehnuteľná pamiatka, od roku 1964 národná technická pamiatka, od 1. júla 2010 je národnu kultúrnou pamiatkou. 

## Dejiny
náhľad|Letecký pohľad na nádrž
Po ničivej povodni z roku 1897, ktorá zasiahla údolie Labe až po Pardubice, bolo rozhodnuté o výstavbe dvoch vodných diel, ktoré by prívalové vody zadržali – Labskej (pri Špindlerovom Mlýne) a *Tešnovskej* (dnešná priehrada Les Kráľovstva). Podklady pre stavebný projekt začalo v roku 1903 pripravovať Technické oddelenie pre úpravu riek v Prahe vedené stavebným radom Ing. Josefom Plickom. Stavba prebiehala v rokoch 1910 – 1920 (zdržanie spôsobila prvá svetová vojna). Stavebnú časť vykonala firma J. V. Velflík a strojné zariadenie dodala firma Fanta a Jireš (obe spoločnosti taktiež z Prahy). Náklady na stavbu priehrady boli 4,7 miliónov rakúskych korún. Po dokončení výstavby to bola najväčšia vodná nádrž vo vtedajšom Česko­-Slovensku.

## Technické parametre
náhľad|Hrádza priehrady Les Kráľovstva
Hrádza je gravitačná oblúková, murovaná z kráľovodvorského pieskovca. Šírka hrádze v základe je 37 metrov a v korune . Dĺžka hrádze v korune je 218 metrov. Maximálna výška hrádze je , hĺbka pri hrádzi je asi 28 metrov. Nádrž je pri zásobnom objeme dlhá  a maximálna zatopená plocha je 85 hektárov (v bežnej prevádzke ). Súčasťou priehrady je od roku 1923 aj vodná elektráreň o výkone 2×600 kW. Po korune hrádze vedie cesta miestneho významu.

## Stavebné prevedenie
náhľad|Domček hrádzneho s pravou vežou
Celý súbor stavieb je navrhnutý v romantizujúcom, pseudogotickom duchu. Samotná koruna hrádze je doplnená dvomi bránami s ozdobnými vežičkami. Domček hrádzneho, stojaci neďaleko na pravom brehu, pripomína malý kamenný hrad s dominantnou vežou s cimburím.

## Referencie


## Pozri aj
* Zoznam národných kultúrnych pamiatok Českej republiky

## Iné projekty

## Externé odkazy
* Podrobná technická správa o priehrade 
* ''Les Království'' – dokument ČT (2008), možnosť on-line prehrania
* Virtuálna prehliadka

## Zdroj

Les Království
Kategória:Národné kultúrne pamiatky v Královohradeckom kraji
Kategória:Neogotické stavby v Česku
Les Království
Kategória:Elektrárne v Královohradeckom kraji
Kategória:Stavby v okrese Trutnov
Kategória:Bílá Třemešná
Hrad Šternberk

**Hrad Šternberk** leží na výbežku Nízkeho Jeseníku nad mestom Šternberk.

## Dejiny
Prvá písomná zmienka pochádza z roku 1269, hrad však založil už po polovici 13. storočia Zdeslav zo Šternberka, ktorý sa zaslúžil o odvrátenie vpádu Kumánov v roku 1253, za čo bol odmenený titulom kráľovského čašníka a dostal miestne okolie. Koncom 14. storočia, kedy bol hrad vo vlastníctve litomyšlského biskupa Alberta zo Šternberka, dochádzalo k stavebným úpravám a hrad bol zmenený na biskupskú rezidenciu. 

V roku 1397 získal hrad Petr z Kravař, roku 1430 ho obsadili husiti. Od Kravařovcov hrad vyženil Jan Berka z Dubé a Lipé a na začiatku 16. storočia boli na hrade vykonané ďalšie  úpravy. Prestavaný hrad v roku 1570 vyženili potomci Jiřího z Poděbrad kniežatá z Minsterberka, ktorí ho vlastnili až do vymretia rodu v polovici 17. storočia. Medzitým hrad za tridsaťročnej vojny značne utrpel. 

Na prelome 17. a 18. storočia kúpil hrad knieža Hans Adam I. z Lichtenštejna. Hrad najskôr nebol opravovaný a chátral, avšak po roku 1886 bol regotizovaný a opravený v romantickom duchu. Rodu Lichtenštajnovcov patril hrad až do roku 1945.

## Pozri aj
* Zoznam národných kultúrnych pamiatok Českej republiky

## Iné projekty

## Externé odkazy
*Oficiálna stránka 

## Zdroj

Šternberk
Kategória:Národné kultúrne pamiatky v Olomouckom kraji
Hrad Bítov

**Hrad Bítov** je hrad ležiaci asi 9&nbsp;km severozápadne od mesta Vranov nad Dyjí v okrese Znojmo. 

## Dejiny
Hrad bol založený v 11. storočí ako prvý z reťazca hradov na južnej hranici přemyslovského štátu. Prvá písomná zmienka o hrade Bítov pochádza z roku 1061. Hrad bol založený na ľavom brehu riečky Želetavky. Hrad bol členený na tri časti oddelené navzájom valmi. Svojím vzhľadom sa ešte príliš nelíšil od starších hradísk. Bítov zaujal významné miesto v znojemskom údelnom kniežatstve a v zastavení postupu nemeckej kolonizácie na sever. Ďalšie písomné správy o hradu pochádzajú z 80. rokov 12. storočia, kedy sa český knieža Bedřich rozhodol v roku 1185 napadnúť svojho rivala, znojemské knieža Konráda II. Ota a podľa správy kronikára Jarlocha vyplienil znojemskú provinciu. Pri tomto ťažení však hrad Bítov nebol dobytý. Okolo roku 1200 bol nahradený pôvodný hradský systém novým rozdelením kraja a výrazom tohto nového usporiadania je i početná rada zemepanských správcov hradu Bítova.

Pred polovicou 13. storočia začala prestavba Bítova, z ktorej je zachované torzo valcovej veže s britom a torzo hradného paláca ukryté v hmote neskoro gotických budov okolo nepravidelného nádvoria.

Začiatkom 14. storočia sa Bítov dostal do rodu Lichtenburgovcov z Bítova, ktorí pristúpili k ďalšej prestavbe hradu a začali budovať jadro hradu na východnej strane v miestach dnešného paláca.

V 17. storočí bol v majetku rodu Jankovských z Vlašimu a v tej dobe bol prestavaný na barokový opevnený zámok. Ďalšia romantická gotizujúca prestavba bola urobená v rokoch 1811-1863 za Daunovcov. V hradnej kaplnke sa zachovala gotická drevorezba Madony s dieťaťom zo začiatku 14. storočia. Interiéry hradu zdobí hodnotná zbierka obrazov nemeckých a rakúskych romantikov a ďalej sú tu vystavené početné zoologické zbierky posledného majiteľa hradu baróna Jiřího Haasa.

## Pozri aj
* Zoznam národných kultúrnych pamiatok Českej republiky

## Fotogaléria

Súbor:Hrad_bitov_hradni_kaple.jpg|Hradná kaplnka
Súbor:Hrad bitov severni kridlo.JPG|Severné krídlo (psia kuchyňa)
Súbor:Hrad Bitov podle Hebera.JPG|Bitov v roku 1848


## Iné projekty

## Externé odkazy
* hrad Bítov – podrobné dejiny, stavebný vývoj, fotogaléria

## Zdroj

Bítov
Kategória:Gotické stavby v Česku
Kategória:Národné kultúrne pamiatky v Juhomoravskom kraji
Kategória:Stavby v okrese Znojmo
Kategória:Vranov nad Dyjí
Sinajský kódex

náhľad
**Sinajský kódex** alebo **Codex Sinaiticus** (Gregory-Aland no. **01** alebo **א**) zo 4. storočia je jeden z najstarších a najcennejších rukopisov na svete. Kódex je napísaný v gréčtine na pergamene, v štyroch stĺpcoch na stranu. Pre novodobé dejiny bol znovuobjavený, resp. nájdený, nemeckým teológom Konstantinom von Tischendorfom v roku 1844 na Sinaji, v jednom z najstarších, nepretržite funkčných kresťanských kláštorov, konkrétne kláštore Sv. Kataríny. 

Kódex nie je kompletný, pretože sa polovica strán Starého zákona nezachovala. 

Kódex je vystavený v British Library (Additional Manuscripts 43725) v Londýne.

## Referencie


## Iné projekty

## Externé odkazy
* Codex Sinaiticus at the *Encyclopedia of Textual Criticism*

Kategória:Biblické rukopisy
Kategória:Kódexy
Takaši Šimizu

**Takaši Šimizu** (, anglický prepis: Takashi Shimizu; * 27. júl 1972, Maebaši, Japonsko) je filmový režisér kultovej hororovej série *[[Ju-on]]* a *[[Grudge]]*.

## Filmografia

* Last Bronx ~Tokyo Bangaichi~ (ラストブロンクス -東京番外地-) (1997) (Video)
* Katasumi and 4444444444, príbehy z Gakkou no kaidan G (学校の怪談G) (doslova "Školské duchárske príbehy G") (1998) (TV)
* Ju-on: The Curse (呪怨) (2000) (Video)
* Ju-on: The Curse 2 (呪怨2) (2000) (Video)
* 首吊り気球　伊藤潤二恐怖Ｃｏｌｌｅｃｔｉｏｎ (Video)
* 心霊ビデオＶ　本当にあった怖い話　恐怖心霊写真館 (Shin rei bideo V: Honto ni atta kowai hanashi - kyoufushin rei shashin-kan) (2000) (Video)
* 心霊ビデオＶＩ　本当にあった怖い話　恐怖タレント体験談 (Shin rei bideo VI: Honto ni atta kowai hanashi - kyoufu tarento taikendan) (2000) (Video)
* Tomie: Re-birth (富江 Znovuzrodenie) (2001)
* Ju-on: The Grudge (呪怨) (2000)
* Ju-on: The Grudge 2 (呪怨2) (2003)
* The Grudge (呪怨) (2004)
* Marebito (2004)
* Dark Tales of Japan, epizóda Blonde Kwaidan, (2004) (TV)
* The Great Horror Family, TV seriál (2004–2005)
* Rinne, (neoficiálny doslovný slovenský preklad - Reinkarnácia) (2005)
* The Grudge 2 (呪怨2) (2006)
* The Shock Labyrinth 3D (戦慄迷宮3D) (2009)

## Iné projekty

Kategória:Japonskí filmoví režiséri
Vatikánsky kódex

náhľad|Vatikánsky kódex
**Vatikánsky kódex** alebo **Codex Vaticanus** (Gregory-Aland no. **03** alebo **B**) zo 4. storočia je jeden z najstarších a najcennejších rukopisov na svete. Kódex je napísaný v gréčtine na pergamene, v troch stĺpcoch na stranu. 

Kódex nie je kompletný. 

Kódex je uložený vo Vatikánskej knižnici (Graecus 1209) v Ríme.

## Referencie


## Pozri aj
* Sinajský kódex
* Alexandrijský kódex

## Iné projekty

## Externé odkazy
* CSNTM. pseudo-facsimile, Nový zákon obsahuje
* Konstanty von Tischendorf: Novum Testamentum Vaticanum. Lipsk: Giesecke & Devrient, 1867. 

Kategória:Biblické rukopisy
Kategória:Kódexy
Juno Award

**Juno Awards** sú ceny udeľované kanadským hudobným umelcom a skupinám od roku 1970. Udeľuje sa každoročne tým najlepším a najzaujímavejším hudobným umelcom v rôznych kategóriách. Víťazi sú vyberaní špeciálnou porotou alebo členmi Canadian Academy of Recording Arts and Sciences (CARAS), alebo sú určení počtom predaných albumov v určitom období.

Názov Juno vznikol skátením priezviska *Juneau*, ktoré patrilo riaditeľovi Canadian Radio-Television Commission, pánovi Pierrovi Juneauovi, ktorý podporoval kanadskú hudbu a zaslúžil sa o to, aby určitá časť televíznych a rozhlasových relácií bola určená len pre kanadských umelcov, a tým propagovala domácu produkciu.

## Referencie

## Iné projekty

## Externé odkazy
* Juno-Awards.ca – oficiálna stránka


Kategória:Kanadské hudobné ocenenia
Jerry Cantrell

**Jerry Cantrell**, vlastným menom **Jerry Fulton Cantrell Jr.** (* 18. marec 1966, Tacoma, Washington, USA) je americký gitarista, spevák, skladateľ a textár. Je známy predovšetkým ako frontman skupiny Alice in Chains, ktorej je takisto spoluzakladateľ. V prvej polovici 90-tych rokov bol spolu so spevákom Laynom Staleym známi pre svoje odlišné vokálne štýly, ktoré často zahŕňali harmonické vokálne línie oboch hudobníkov. V druhej polovici 90-tych rokov začal svoju sólovú kariéru. Vydal tri albumy *[[Boggy Depot]]* (1998), *[[Degradation Trip]]* (2002) a *[[Degradation Trip Vol. 1 & 2]]* (2002). V roku 2005 znovu založil skupinu Alice in Chains. Okrem vystupovania v skupine sa často podieľa na iných hudobných projektoch. Na svojom konte má spolupráce s takými interpretmi ako Ozzy Osbourne, Metallica, Danzig, Cardboard Vampyres či Metal Church. 

V roku 2004 ho magazín Guitar World zaradil na 38. miesto v zozname najlepších metalových gitaristov v histórii. V roku 2006 mu magazín Metal Hammer udelil titul „Riff Lord“. V roku 2007 jeho gitarové sólo z piesne „Man in the Box“ (1990) bolo zaradené na 77. miesto v zozname 100 Greatest Guitar Solos, vydanom magazínom Guitar World.

## Referencie

## Iné projekty

## Externé odkazy
* 

Kategória:Rockoví gitaristi USA
Kategória:Heavymetaloví gitaristi USA
Kategória:Členovia skupiny Alice in Chains
Kategória:Osobnosti z Tacomy (Washington)
Alexandrijský kódex

náhľad
**Alexandrijský kódex** alebo **Codex Alexandrinus** (Gregory-Aland no. **02** alebo **A**) zo 5. storočia je jeden z najstarších a najcennejších biblických rukopisov na svete. Kódex je napísaný v gréckom jazyku príslušnému k štátu: Grécko na pergamene, v dvoch stĺpcoch na stranu. Bol objavený náhodou v roku 1624 Cyrilom Lukaris.

Kódex nie je kompletný. Je vystavený v British Library (MS Royal 1. D. V-VIII) v Londýne.

## Pozri aj
* Sinajský kódex

## Referencie


## Iné projekty

## Externé odkazy
* Codex Alexandrinus  na *Encyclopedia of Textual Criticism*

Kategória:Biblické rukopisy
Kategória:Kódexy
Aegyptosaurus

**Aegyptosaurus** („egyptský jašter“) je vyhynutý druh dinosaura, ktorý žil na území dnešnej Afriky zhruba pred 95 miliónmi rokov, v strednom a neskorom období kriedy (stupne alb a cenoman). Tento štvornohý bylinožravý sauropód vážil približne 11,5 ton, bol 15 metrov dlhý a cez 5 metrov vysoký. Mal dlhý krk, malú hlavu a svoj dlhý chvost pravdepodobne používal na udržiavanie rovnováhy. Aegyptosaurus bol blízkym príbuzným Argentinosaura, oveľa väčšieho dinosaura nájdeného v Južnej Amerike. Jediný druh je **Aegyptosaurus baharijensis**.

Aegyptosaura opísal nemecký paleontológ Ernst Stromer von Reichenbach v roku 1932. Skameneliny Aegyptosaura boli nájdené v Egypte, Nigérii a na mnohých rôznych miestach Saharskej púšte. Všetky známe exempláre boli nájdené pred rokom 1939. Skameneliny boli spoločne prevezené do Mníchova, ale pri leteckom útoku počas 2. svetovej vojny roku 1944 bolo zničené múzeum, kde boli fosílie uložené.

Je pomerne pravdepodobné, že Aegyptosaurus bol ľahkou obeťou pre veľké predátory, ako bol Carcharodontosaurus a Spinosaurus.

## Referencie
* 

Kategória:Titanosauria
Kategória:Kriedové dinosaury
Kategória:Dinosaury z Afriky
Duálny priestor

**Duálny priestor** alebo **duálny vektorový priestor** je matematický pojem z oblasti funkcionálnej analýzy. Pre každý daný vektorový priestor *V* existuje jeho jednoznačný **Duálny priestor** *V** *(V dual)* ktorý pozostáva z množiny lineárnych funkcionálov na *V*.

Rozlišujeme 2 typy duálnych priestorov: 
- algebrický duálny priestor (je definovaný pre všetky vektorové priestory). 
a kontinuálny duálny priestor. 

## Definícia

Nech **V** je vektorový priestor nad poľom *F*. Duálnym priestorom k priestoru *V* voláme množinu lineárnych funkcionálov V^{\ast} ', pričom *V** sa tiež stáva vektorovým priestorom pokiaľ sú na ňom definované nasledovné lineárne operácie sčitovania vektorov (lineárnych funkcionálov) a skalárneho násobenia:
 \begin{align}
    & (\phi + \psi)(x) = \phi(x) + \psi(x) \\
    & (a \phi)(x) = a (\phi(x))
  \end{align}
pre všetky *φ*, *ψ* ∈ *V**, *x* ∈ *V*, *a* ∈ *F* (a = skalár).

## Literátura

* Rudin, W.: *Functional Analysis*. McGraw-Hill, 1973.

## Externé odkazy

* Článok o duálnych priestoroch - Wolfram MathWorld . 
* Duálny priestor - PlanetMath .

Kategória:Funkcionálna analýza
Pella

**Pella** () je mesto v Makedónii v Grécku. V staroveku bola hlavným mestom macedónskeho kráľovstva. Dnes tu žije približne 2 500 obyvateľov.

## Dejiny
Mesto založil macedónsky kráľ Archelaos I. v roku 399 pred Kr. ako nové hlavné mesto. Dovtedy bolo hlavné mesto Aigai. Pella bola postavená na štýl juhogréckych mestských štátov, stáli tu impozantné stavby, kráľovský palác a agora. Pôsobili tu mnohí známi grécki umelci. V 2. storočí pred Kr. mesto ovládli Rimania a jeho význam v Rímskom impériu poklesol, neskôr sa z Pelly stalo iba menšie provinčné mesto, centrum Macedónie bol Solún. Cisár Augustus do mesta umiestnil rímskych kolonistov, hlavne vojenských veteránov.

V 6. storočí po Kr. bola Pella zničená Slovanmi, tí sa tu aj usadili a od tejto doby je to slovanské mesto, jedno z najjužnejších slovanských miest v Grécku.

Neskôr sa miestni Slovania hlásili k bulharskej národnosti. Počas tureckej doby bolo mesto známe ako *Постал (Postal, Apoštol)*.
V roku 1900 tu žilo 720 Bulharov. V roku 1912 bola celá Macedónia oslobodená Gréckom, mesto bolo známe pod gréckym menom *Άγιοι Απόστολοι (Ajii Apostoli, Svätí Apoštoli)*.

Miestni Bulhari odišli do Bulharska počas Grécko-bulharskej výmeny obyvateľov a do mesta prišli etnickí Gréci z Bulharska. Po Grécko-tureckej výmene obyvateľov (1923) sa v meste usadilo grécke obyvateľstvo z tureckej Trácie, konkrétne z dedín *Mega Revma (dnes [[Arnavutköy]], neďaleko [[Istanbul]]u)* a *Neo Chorio (dnes [[Genikioi]] pri meste [[Gelibolu]])*. Mesto tak ostalo čisto grécke. V roku 1936 bolo mestu vrátené antické meno *Pella*. Usadili sa tu aj grécki pastieri, Sarakacani z Floriny.

## Iné projekty

## Zdroj
*Brancoff, D.M. "La Macédoine et sa Population Chrétienne". Paris, 1905

Kategória:Mestá v Grécku
Kategória:Staroveké Grécko
Karabína

**Karabína** môže byť:
* ľahká krátka puška, pozri karabína (zbraň)
* kovové oko slúžiace na pripínanie a zavesenie, pozri karabína (oko)
The Island Def Jam Music Group

**The Island Def Jam Music Group** je hudobné vydavateľstvo založené v roku 1999, keď Universal Music Group spojil dve sesterské vydavateľstvá Island Records a Def Jam Recordings. Pod vydavateľstvom The Island Def Jam Music Group vydávajú albumy takí interpreti, ako Justin Bieber, Bon Jovi, Kanye West, Nas, LL Cool J, The Killers, Fall Out Boy, Melissa Etheridge, Hoobastank, Mariah Carey, Lionel Richie, Rihanna, Babyface, Utada alebo Saliva.

## Externé odkazy
* Oficiálna stránka The Island Def Jam Music Group

Kategória:Hudobné vydavateľstvá USA
Rick Parashar

**Rick Parashar** (* 13. december 1963, Seattle, Washington, USA – † 14. august 2014, Seattle) bol americký hudobný producent, známy svojou prácou v 90-tych rokoch, kedy spolupracoval s takými skupinami ako Alice in Chains, Pearl Jam či Blind Melon. 

Spoločne so svojím bratom Rajom bol majiteľom nahrávacieho štúdia *London Bridge Studio*.

## Produkčná diskografia
* Temple of the Dog – *Temple of the Dog* (1991)
* Pearl Jam – *Ten* (1991)
* Alice in Chains – *Sap* (1992)
* Blind Melon – *Blind Melon* (1992)
* Pride & Glory* – *Pride & Glory (1994)
* Litfiba – *Spirito* (1994)
* New World Spirits – *Fortune Cookie* (1996)
* Unwritten Law – *Unwritten Law* (1998)
* U.P.O. – *No Pleasantries* (2000)
* Nickelback – *[[Silver Side Up]]* (2001)
* Stereomud – *Perfect Self* (2001)
* Anyone – *Anyone* (2001)
* Epidemic – *Epidemic* (2002)
* 3 Doors Down – *[[Away from the Sun]]* (2002)
* Long-View – *Mercury* (2003)
* Melissa Etheridge – *Lucky* (2004)
* Alex Lloyd – *Alex Lloyd* (2005)
* Bon Jovi – *Have a Nice Day* (2005)
* Ugly – *Ugly* (2007)
* 10 Years – *Division* (2008)
* Juke Kartel - *Nowhere Left to Hide* (2009)

## Referencie

Kategória:Hudobní producenti USA
Kategória:Osobnosti zo Seattlu
Operácia Právo a poriadok

**Operácia Právo a poriadok** (, resp. *Operation Imposing law*; ) známa aj ako **Bagdadský bezpečnostný plán** (; ) predstavovala plán irackých a koaličných vojsk na zlepšenie bezpečnostnej situácie v irackom hlavnom meste Bagdad. Celé mesto bolo rozdelené do deviatich oblastí, v ktorých pracovali bezpečnostné tímy. Od začiatku bola operácia vnímaná ako rozhodujúci bod vojny v Iraku. Veliteľ amerických vojsk generál David Petraeus vyhlásil, že v prípade neúspechu je Irak „odsúdený na zánik“. Podobné vyjadrenia zazneli od viacerých predstaviteľov amerického Kongresu. Operácia prebiehala takmer rok a jej výsledkom bolo rapídne zlepšenie bezpečnostnej situácie v meste.

## Referencie
* 
* 

Kategória:Bitky v Iraku
Kategória:Bitky tretej vojny v Perzskom zálive
Kategória:Bitky v 2007
Pružnosť motora

[thumb|right|Rýchlostná charakteristika motora [Daewoo Matiz s vyznačenými parametrami potrebnými na určenie pružnosti motora]]
**Pružnosť motora** je charakteristika spaľovacieho motora, ktorá pomáha posúdiť jeho správanie pri meniacom sa zaťažení. Pružnosť sa určí analýzou vonkajšej prevádzkovej rýchlostnej charakteristiky motora.  Pružnosť motora je bezrozmerná veličina, označuje sa písmenom E, prípadne s indexmi. Používajú sa tri varianty:
* momentová pružnosť
* otáčková pružnosť
* celková pružnosť.

## Výpočet
Na výpočet pružnosti je potrebné z rýchlostnej charakteristiky odčítať 4 parametre:
* **n<sub>j</sub>** - otáčky motora pri maximálnom výkone (menovité otáčky)
* **n<sub>Mtmax</sub>**  - otáčky motora pri maximálnom krútiacom momente
* **M<sub>tj</sub>** - krútiaci moment motora pri maximálnom výkone (menovitý krútiaci moment)
* **M<sub>tmax</sub>**  - maximálny krútiaci moment

### Momentová pružnosť

: E_M = \frac{M_{tmax}}{M_{tj}} 

### Otáčková pružnosť

: E_n = \frac{n_j}{n_{Mtmax}} 

### Celková pružnosť

: E = E_M \cdot E_n 

## Význam a využitie
Od vozidlového motora sa očakáva, že bude mať na významnej časti rozsahu pracovných otáčok klesajúci priebeh krivky krútiaceho momentu (pri nemennom nastavení regulačného člena). Takáto oblasť sa nazýva stabilnou, pretože motor pracujúci v ustálenom stave prevádzky na primerane veľkú zmenu zaťaženia zareaguje nájdením nového rovnovážneho stavu bez nevyhnutnosti zásahu obsluhy. Ak začne vzrastať odpor, ktorý musí motor prekonať, otáčky začnú klesať. To však vyvolá nárast krútiaceho momentu vytváraného motorom, ktorý sa vyrovná zvýšenému odporu a otáčky sa znovu ustália, aj keď na nižšej hodnote. 

Motor s vyššou pružnosťou zareaguje na rovnakú zmenu zaťaženia nižšou odchýlkou otáčok, ako motor s nižšou pružnosťou. Pri neprepĺňaných motoroch sa hodnoty celkovej pružnosti pohybujú od 1,6 po 2,5. Pri prepĺňaných naftových motoroch sa hodnoty celkovej pružnosti pohybujú od 1,3 po 1,7. 

## Zdroje
* Trnka J., Urban J.: *Spaľovacie motory*. Alfa Bratislava, 1992.

Kategória:Spaľovacie motory
Kategória:Technické výpočty
Kategória:Vozidlové motory
Nový zámok (Hořovice)

**Nový zámok** v meste Hořovice je pôvodom rano barokový objekt. V roku 2001 bol zámok vyhlásený za národnú kultúrnu pamiatku.

## História
Zámok bol budovaný od 3. štvrtiny 17. storočia do roku 1709. V rokoch 1737-1756 bol prestavaný a rozšírený. Ďalšie prestavby prebehli pred rokom 1839, v rokoch 1856-1868, na konci 19. storočia a v roku 1922. Známa je *Slnečná brána* do zámockého parku so sochárskou výzdobou z dielne Matyáša Bernarda Brauna z doby okolo roku 1735.

Nový zámok mal niekoľko majiteľov, medzi ktorých partil napr. Jan František z Vrbna a Friedrich Wilhelm von Hanau, ktorého smrťou zanikla hořovická vetva rodu a zámok pripadol štátu. Roku 1922 získal zámok späť jeho pravnuk Jindřich Schaumburg. Po druhej svetovej vojne bol na základe Benešových dekrétov znárodnený. Teraz je zámok v správe pamiatkového úradu stredných Čiech.

V Hořoviciach existuje ešte takzvaný Starý zámok na mieste tvrdze z 13. storočia, renesančne prestavanej, ktorý vznikol v 2. polovici 17. storočia a bol niekoľkokrát upravovaný.

## Pozri aj
* Zoznam národných kultúrnych pamiatok Českej republiky

## Iné projekty

## Externé odkazy
* zámok Hořovice
* zámok Hořovice na hrady.cz 

## Zdroj

Kategória:Hrady a zámky v Stredočeskom kraji
Kategória:Národné kultúrne pamiatky v Stredočeskom kraji
Kategória:Klasicistické stavby v Česku